pythainlp/thai_wikipedia_clean_20230101 huggingface dataset:
ระบบนิเวศทางทะเล สามารถแบ่งออกเป็น หลายโซนขึ้นอยู่กับความลึกน้ำและชายฝั่ง คุณลักษณะ โซนมหาสมุทรเป็นส่วนกว้างของมหาสมุทรที่มีสัตว์เช่น วาฬ ปลาฉลาม และปลาทูน่า ซึ่งโซนนี้บริเวณพื้นผิวด้านล่างจะมีชนิดสัตว์ไม่มีกระดูกสันหลังอาศัยอยู่ โซนเขตน้ำขึ้นน้ำลงคือพื้นที่ระหว่างกระแสน้ำสูงและต่ำ ในรูปนี้มันเป็น โซนฝั่งทะเลใกล้ๆชายฝั่งซึ่งเป็นบริเวณที่รวมของปากแม่น้ำต่างๆ( neritic ) จะประกอบด้วย เกลือบึง ปะการัง ทะเลสาบ ป่าชายเลน บึง และหนองน้ำ ในบริเวณน้ำลึก จะมีแบคทีเรียที่มีการเกิดกระบวนการสร้างทางเคมี ซึ่งจะสร้างสารประกอบพวกซัลเฟอร์ จากสารอาหารในสายใยอาหาร
ประเภทของสิ่งมีชีวิตที่พบในระบบนิเวศทะเลประกอบด้วยสาหร่ายสีน้ำตาลไดโนแฟลกเจลลา , ปะการัง , หมึก , cephalopods และฉลาม ปลาจะถูกจับในระบบนิเวศทางทะเลมากที่สุดจัดเป็นแหล่งที่มาของอาหารเชิงพาณิชย์ที่ได้จากประชากรสัตว์
ปัญหาสิ่งแวดล้อมในระบบนิเวศทะเลเกิดจากการประโยชน์จากทรัพยากรทางทะเล ก่อให้เกิด มลพิษ , การเปลี่ยนแปลงสภาพภูมิอากาศทางทะเล และ สารสร้างอาคารในพื้นที่ชายฝั่ง
ระบบนิเวศน้ำจืด.
ระบบนิเวศน้ำจืดครอบคลุม 0.80% ของผิวโลก และคิดเป็น 0.009% ของน้ำทั้งหมด จัดเป็นแหล่งผลิตหลักโดยสุทธิ 3% ของโลก ระบบนิเวศน้ำจืดประกอบด้วย 41% ของพันธุ์ปลาชื่อดังของโลก
ระบบนิเวศน้ำจืดมีสามบริเวณ
Lentic.
ระบบนิเวศทะเลสาบสามรถแบ่งออกเป็นโซนโดยทั่วไป ได้ 3 โซน
1.บริเวณโซนเขตน้ำตื้นใกล้ชายฝั่ง คือ บริเวณพื้นที่ชุ่มน้ำที่มีรากพืชเกิดขึ้น ในต่างประเทศแบ่งโซนนี้ออกเป็น 2 เขตย่อย นั้นคือ เขตน้ำเปิดและเขตน้ำลึก
ตามรูปแบบธรรมชาติของชายฝั่งทะเลสาบถือว่าพื้นที่ชุ่มน้ำเป็นส่วนหนึ่งของระบบ lentic ความกว้างและความลาดเอียงของบริเวณชายฝั่ง เกิดจากการเปลี่ยนแปลงทางธรรมชาติ เช่น ต้นไม้ที่ตายแล้วจะทำให้ใบไม้ร่วงหล่นลงบนฝั่งเกิดการสะสม ต้นไม้และเศษไม้เป็นที่อยู่อาศัยที่สำคัญของปลา และยังช่วยป้องกันการกัดเซาะชายฝั่ง
Ponds.
เป็นบริเวณเล็กๆของน้ำจืดที่มีน้ำตื้นและบึงแบ่งออกเป็น 4 โซน คือ โซนพันธุ์พืช โซนน้ำเปิด โซนโคลนใต้น้ำ โซนพื้นผิว ขนาดและความลึกของแอ่งมักจะแตกต่างกัน ใยอาหารมาจากพืชน้ำและสาหร่ายที่ลอยอย่างอิสระ โดยปกติจะมีความหลากหลายของสิ่งมีชีวิตไม่กี่ตัวอย่าง รวมทั้ง สาหร่าย หอย ปลา ด้วงแมลง น้ำ กบ เต่า นาก และหนูมัสคแร็ต นักล่าขั้นสูงอาจรวมถึง ปลาที่มีขนาดใหญ่ นกกระสาหรือจระเข้
Lotic.
ระบบนิเวศแหล่งน้ำไหลเป็นโซนที่สำคัญ โครงสร้างของกลุ่มสิ่งมีชีวิตน้ำไหลขึ้นอยู่กับความเร็วของน้ำ แหล่งน้ำไหลนี้จึงแบ่งออกเป็น 2 ชนิด คือ
พื้นที่ชุ่มน้ำเป็นบริเวณที่มีพื้นที่ราบลุ่ม มีน้ำท่วมขังอาจจะชั่วคราวหรือถาวร พื้นที่แหล่งน้ำอาจเกิดขึ้นเองตามธรรมชาติและเกิดจากมนุษย์สร้างขึ้นทั้งที่เป็นแหล่งน้ำนิ่งและน้ำทั้งที่เป็นน้ำจืด น้ำกร่อย และน้ำเค็ม รวมไปถึงพื้นที่ชายฝั่งทะเล และพื้นที่ของทะเล ในบริเวณซึ่งเมื่อน้ำลดลงต่ำสุดมีความลึกของระดับน้ำไม่เกิน 6 เมตรพื้นที่ชุ่มน้ำจัดเป็นระบบนิเวศที่มีประสิทธิภาพมากที่สุดในโลกเพราะมีความใกล้ชิดของน้ำและดิน มีประโยชน์อย่างมากต่อพืชและสัตว์
องค์ประกอบของระบบนิเวศในน้ำ.
ระบบนิเวศทางน้ำมีหน้าที่ที่สำคัญมากกับสิ่งแวดล้อม ตัวอย่างเช่น การหมุนเวียนสารอาหาร น้ำบริสุทธิ์ บรรเทาน้ำท่วม เป็นแหล่งพลังงานของน้ำใต้ดินและเป็นที่อยู่ของสัตว์ป่า นอกจากนี้ระบบนิเวศในน้ำยังใช้เป็นที่พักผ่อนหย่อนใจของมนุษย์ และมีความสำคัญมากในอุตสาหกรรมการท่องเที่ยวโดยเฉพาะในบริเวณชายฝั่งทะเล
ความสมบูรณ์ของระบบนิเวศในน้ำจะถูกย่อยสลายเมื่อความสามารถของระบบนิเวศในการดูดซับความเครียด(stress)ได้รับมากเกิน ความเครียดในระบบนิเวศทางน้ำสามารถเป็นผลลัพธ์ทางการเปลี่ยนแปลงกายภาพ เคมี และทางชีวภาพของสิ่งแวดล้อม การเปลี่ยนแปลงทางกายภาพครอบคลุมถึงอุณหภูมิของน้ำ การไหลของน้ำ และแสงที่ส่องถึง การเปลี่ยนแปลงทางเคมีรวมถึงการเปลี่ยนแปลงอัตราการกระตุ้นสารอาหารทางชีวภาพ เป็นวัตถุดิบในการใช้เผาผลาญออกซิเจนและสารพิษ การเปลี่ยนแปลงทางชีวภาพครอบคลุมถึงเก็บเกี่ยวที่มากเกินสายพันธุ์ในเชิงพาณิชย์และการเปิดตัวของสายพันธุ์ที่แปลกใหม่ ประชากรมนุษย์สามารถกำหนดความเครียดที่มากเกินไประบบนิเวศทางน้ำ มีตัวอย่างมากมายของความเครียดที่มากเกินไปกับผลกระทบเชิงลบ ประวัติศาสตร์สิ่งแวดล้อมของทะเลสาบขนาดใหญ่ของทวีปอเมริกาเหนือแสดงให้เห็นถึงปัญหานี้โดยเฉพาะอย่างยิ่งวิธีการที่หลายเท่าของความเครียด(stress) เช่น มลพิษของน้ำ การเก็บเกี่ยวที่มากกเกินไป และการแพร่กระจายสายพันธุ์ต่างถิ่น Norfolk Broadlands ในอังกฤษแสดงให้เห็นถึงการปฏิเสธในลักษณะเดียวกับมลพิษและการแพร่กระจายพันธุ์ ทะเลสาบ Pontchartrain ตามแนวอ่าวเม็กซิโกแสดงให้เห็นถึงผลกระทบของความเครียดที่แตกต่างกันรวมทั้งการก่อสร้างเขื่อนกั้นน้ำ หนองน้ำ การบุกรุกน้ำเค็ม
ลักษณะทางชีววิทยาที่ไม่มีชีวิต.
ระบบนิเวศประกอบด้วยชุมชนของสิ่งมีชีวิตซึ่งมีโครงสร้างโดยการมีปฏิสัมพันธ์ทางชีวภาพและปัจจัยด้านสิ่งแวดล้อมของสิ่งมีชัวิตและปัจจัยบางประการที่สำคัญของสิ่งไม่ชีวิตของระบบนิเวศในน้ำครอบคลุมถึงชนิดของสารตั้งต้น ความลึกของน้ำ ระดับของสารอาหาร อุณหภูมิ ความเค็ม และการไหล มันมักจะเป็นเรื่องยากที่จะกำหนดความสำคัญที่เทียบเคียงกันของปัจจัยเหล่านี้ได้โดยไม่ต้องทดลอง ดินตะกอนอาจกำหนดสถานะของพืชน้ำ แต่พืชน้ำอาจดักตะกอนและเพิ่มตะกอนผ่านถ่านหินชนิดร่วน
ปริมาณออกซิเจนที่ละลายอยู่ในแหล่งน้ำเป็นสิ่งสำคัญที่จะบ่งบอกสภาวะแวดล้อม และชนิดของสิ่งมีชีวิตในแหล่งน้ำ ปลาต้องการออกซิเจนที่ละลายอยู่ในน้ำเพื่อความอยู่รอด ถึงแม้ว่าพวกมันจะมีความอดทนต่อออกซิเจนที่ต่ำและความแตกต่างกันระหว่างสายพันธุ์ ในกรณีที่ออกซิเจนต่ำมากบางปลาตัวจะหันไปพึ่งการกลืนอากาศ พืชมักจะมีการผลิต aerenchyma ในขณะที่รูปร่างและขนาดของใบอาจมีการเปลี่ยนแปลง ในทางตรงกันข้ามออกซิเจนจะเป็นอัตรายอย่างมากกับแบคทีเรียที่ไม่ต้องการออกซิเจน (anaerobic bacteria)
ระดับสารอาหารมีความสำคัญในการควบคุมความอุดมสมบูรณ์ของสาหร่ายหลายสายพันธุ์ ความอุดมสมบูรณ์ที่มีความสัมพันธ์ของไนโตรเจนและฟอสฟอรัสมีผลต่อการตรวจสอบซึ่งสายพันธุ์ของสาหร่าย สาหร่ายเป็นแหล่งอาหารที่สำคัญสำหรับสัตว์น้ำ แต่ในขณะเดียวกันถ้าพวกมันมีความอุดมสมบูรณ์มากกว่า พวกมันสามารถเป็นสาเหตุการลดลงของปลาเมื่อพวกมันเสื่อมสลาย ในทำนองเดียวกันมากกว่าความสมบูรณ์ของสาหร่ายในสภาพแวดล้อมชายฝั่งทะเล เช่น อ่าวแม็กซิโกที่ผลิตเมื่อมีการสลายตัวของพื้นที่ที่ขาดออกซิเจนว่าเป็นพื้นที่ของน้ำที่รู้จักกันดีในฐานะโซนที่ตายแล้ว
ความเค็มของแหล่งน้ำยังเป็นปัจจัยในการพิจารณาของสายพันธุ์ที่พบในแหล่งน้ำ สิ่งมีชีวิตในทะเลจะมีความทนต่อการเค็ม ในขณะที่สิ่งมีชีวิตในน้ำจืดจะไม่มีความทนต่อความเค็ม ระดับความเค็มในบริเวณปากแม่น้ำ หรือสามเหลี่ยมปากแม่น้ำ มีความสำคัญต่อการควบคุมที่ขึ้นกับชนิดของ Wetland (น้ำจืด,น้ำกร่อย)และสายพันธุ์สัตว์ที่เกี่ยวข้อง การสร้างเขื่อนที่ต้นน้ำอาจลดการเกิดน้ำท่วมได้ และลดปริมาณตะกอนที่ทับถม จึงอาจนำไปสู่การบุกรุกน้ำเค็มในพื้นที่ชุ่มน้ำชายฝั่งทะเลน้ำจืดที่ใช้สำหรับวัตถุประสงค์การชลประทานมักจะดูดซับระดับของเกลือที่เป็นอันตรายต่อสิ่งมีชีวิตในน้ำจืดไว้
ลักษณะทางชีววิทยาที่มีชีวิต.
ลักษณะของสิ่งมีชีวิตขึ้นอยู่กับสิ่งมีชีวิตที่เกิดขึ้นตัวอย่างเช่นพืชในพื้นที่ชุ่มน้ำอาจผลิตพืชหนาแน่นที่ครอบคลุมพื้นที่ขนาดใหญ่ของพื้นดินตะกอนหรือหอยทากห่านอาจกินหญ้าพืชผักผลิตจากหาดโคลนขนาดใหญ่ สภาพแวดล้อมในน้ำมีระดับออกซิเจนค่อนข้างต่ำทำให้สิ่งมีชีวิตปรับตัวโดย เช่นพืชในพื้นที่ชุ่มน้ำจะต้องผลิตเนื้อเยื่อที่พัฒนาขึ้นมาเพื่อทำให้เกิดช่องอากาศ ในรากนำออกซิเจนไปที่รากลักษณะสิ่งมีชีวิตอื่นๆทีมีมากมายจะไม่สามารถบอกวัดได้ เช่นความสัมพันธ์ของสิ่งมีชีวิตในภาวะพึ่งพา และการล่าเช่นการล่าที่เพิ่มขึ้นทำให้ สัตว์กินพืชบริเวณชายฝั่งทะเลและเลี้ยงลูกด้วยนมเป็นที่ต้องการของทางชีวภาพ
สิ่งมีชีวิตที่สร้างอาหารเองได้.
สิ่งมีชีวิตที่สร้างอาหารเองได้จากสารอินทรีย์หรือสสารอนินทรีย์สาหร่ายใช้พลังงานแสงอาทิตย์เพื่อสร้างพลังงานชีวมวลจากก๊าซคาร์บอนไดออกไซด์และอาจจะสำคํญต่อสิ่งมีชีวิตที่ไม่สามารถสร้างอาหารเองได้ซึ่งมีความสำคัญต่อสภาพแวดล้อมในน้ำ.และการที่ตื้นน้ำมากขึ้นเกิดจากชีวมวลของรากพืชที่มีท่อลำเลียง ทั้งสองแหล่งรวมกันเกิดเป็นบริเวณปากแม่น้ำกลายเป็นแหล่งอาการของปลา นกและสัตว์น้ำอื่นๆ แบคทีเรียที่สร้างอาหารได้โดยการสังเคราะห์แสงทางเคมี (Chemosynthesis) ที่พบในระบบนิเวศใต้ผิวดิน สิ่งมีชีวิตเหล่านี้มีความสามารถที่จะใช้ไฮโดรเจนซัลไฟด์ในน้ำที่มาจากช่องระบายอากาศรอบภูเขาไฟเป็นอาหารซึ่งป็นแหล่งอาหารที่ดีของแบคทีเรียกลุ่มนี้ สิ่งมีชีวิตที่ใช้แบคทีเรียที่สังเคาราะห์แสงเป็นอาหาร เช่นมีหนอนหลอดยักษ์ (Riftiapachyptila) มีความยาว 1.5 เมตรและหอย (CalyptogenaMagnifica) มีความยาว ยาว30 ซม.
สิ่งมีชีวิตที่ไม่สามารถสร้างอาหารได้เอง.
สิ่งมีชีวิตชนิดนี้จะกินสิ่งมีชีวิตที่สร้างอาหารเองได้และใช้สารอินทรีย์ในร่างกายของเป็นแหล่งพลังงานและเป็นวัตถุดิบในการสร้างพลังงานชีวมวลให้ตัวมันเอง สิ่งมีชีวิตน้ำกร่อยจะทนต่อเกลือและอยู่รอดได้ในระบบนิเวศทางทะเล ในขณะเดียวกันสิ่งมีชีวิตที่ทนน้ำเค็มได้เล็กน้อย จะมีบางสายพันธุ์เท่นนั้นที่อยู่ในระบบนิเวศน้ำจืดได้
ระบบนิเวศน้ำ
วงศ์นกบูบี
วงศ์นกบูบี เป็นวงศ์ของนกทะเลขนาดใหญ่วงศ์หนึ่ง ใช้ชื่อว่า Sulidae จัดอยู่ในอันดับนกบูบี (Suliformes; ในข้อมูลเก่าจะจัดอยู่ในอันดับ Pelecaniformes หรือ อันดับนกกระทุง)
นกในวงศ์นี้จัดเป็นนกขนาดกลางและขนาดใหญ่ ประกอบไปด้วยนกบูบี และนกแกนเน็ต มีขนาดลำตัวประมาณ 70–100 เซนติเมตร ปากยาวกว่าหัว ปากเป็นกรวยปลายปากแหลมโค้งลงเล็กน้อยและไม่เป็นขอ ขอบปากหยักคล้ายฟันเลื่อย โคนจะงอยปากบนเป็นรอยบากเล็กน้อย จมูกเป็นรางยาว รูจมูกไม่เปิดออกสู่ภายนอก ปีกยาว ปลายปีกแหลม ขนปลายปีกเส้นนอกสุดยาวที่สุด หางเป็นแบบหางพลั่ว มีขนหาง 12–18 เส้น ขาใหญ่ นิ้วที่ 4 ยาวเท่ากับนิ้วที่ 3 ตีนมีพังผืดขนาดใหญ่ กินปลาเป็นอาหารโดยบินลงจับเหยื่อในน้ำ ทำรังเป็นกลุ่มบนหินหรือพื้นทราย ไม่ค่อยพบทำรังบนต้นไม้ วางไข่ครอกละ 1–2 ฟอง เปลือกไข่สีขาว, ฟ้า, เขียว หรือชมพู ใช้เวลาฟัก 42 ถึง 55 วันขึ้นกับสายพันธุ์ โดยทั้งตัวเมียและตัวผู้ทำการกกไข่ นกในวงศ์นี้ไม่มีแผ่นฟักไข่ (Brood patch) เช่นเดียวกับวงศ์ใกล้เคียง แต่เท้าจะมีเส้นเลือดหล่อเลี้ยงและมีความร้อน โดยจะกกไข่ไว้ใต้อุ้งเท้า ไข่ที่เสียไปในช่วงครึ่งแรกของการฟักไข่จะมีการออกใหม่ทดแทน
เป็นนกที่หากินอยู่ใกล้ทะเลแถบร้อนและอบอุ่นทั่วโลก
แบ่งออกได้เป็น 3 สกุล คือ
โดยนกในวงศ์นี้ที่พบในหมู่เกาะกาลาปากอสมีทั้งหมด 3 ชนิด และพบในประเทศไทย 3 ชนิด ซึ่งล้วนแต่เป็นนกพลัดหลง หรือนกอพยพ หายาก
Sulidae
วงศ์นกบูบบี
2538 อัลเทอร์มาจีบ
2538 อัลเทอร์มาจีบ เป็นภาพยนตร์ไทยเรื่องราวของเด็กหนุ่มก้องที่เกิดมาในยุคดิจิตอล ปี พ.ศ. 2558 เต็มไปด้วยความสะดวกสบาย (เนตั้น - แดนอรุณ รามณรงค์) แต่บังเอิญโทรศัพท์แบทเกิดหมดจึงออกมาหยอดตู้โทรศัพท์และทำให้ตัวก้องเองได้ถูกย้อนเวลาไปยังปี พ.ศ. 2538 และทำให้เขาได้พบได้พบเจอพ่อแม่ของเขาเองในสมัยหนุ่มสาวและแนวเพลง อัลเทอร์เนทีฟ กำกับภาพยนตร์โดย ยรรยง คุรุอังกูร
กีฬาว่ายน้ำในโอลิมปิกฤดูร้อน 2012
การแข่งขันว่ายน้ำในโอลิมปิกฤดูร้อน 2012 เป็นการแข่งขันว่ายน้ำโอลิมปิกที่จัดขึ้นในกรุงลอนดอน สหราชอาณาจักร กำหนดแข่งขันระหว่างวันที่ 28 กรกฎาคม - 10 สิงหาคม พ.ศ. 2555
หมายเหตุ: "There were ties for silver in the men's 200 m freestyle and men's 100 m butterfly events."
ตำบลอากาศ
กีฬาว่ายน้ำในโอลิมปิกฤดูร้อน 2008
การแข่งขันว่ายน้ำในโอลิมปิกฤดูร้อน 2008 เป็นการแข่งขันว่ายน้ำโอลิมปิกที่จัดขึ้นในกรุงปักกิ่ง สาธารณรัฐประชาชนจีน กำหนดแข่งขันระหว่างวันที่ 9-21 สิงหาคม พ.ศ. 2551
กีฬาว่ายน้ำในโอลิมปิกฤดูร้อน 2000
การแข่งขันว่ายน้ำในโอลิมปิกฤดูร้อน 2000 เป็นการแข่งขันว่ายน้ำโอลิมปิกที่จัดขึ้นในซิดนีย์ ประเทศออสเตรเลีย กำหนดแข่งขันระหว่างวันที่ 16-23 กันยายน พ.ศ. 2543
กีฬาว่ายน้ำในโอลิมปิกฤดูร้อน 1996
การแข่งขันว่ายน้ำในโอลิมปิกฤดูร้อน 1996 เป็นการแข่งขันว่ายน้ำโอลิมปิกที่จัดขึ้นในลอสแองเจลิส สหรัฐอเมริกา กำหนดแข่งขันระหว่างวันที่ 20-26 กรกฎาคม พ.ศ. 2539
กีฬาว่ายน้ำในโอลิมปิกฤดูร้อน 1992
การแข่งขันว่ายน้ำในโอลิมปิกฤดูร้อน 1992 เป็นการแข่งขันว่ายน้ำโอลิมปิกที่จัดขึ้นในบาร์เซโลนา ประเทศสเปน กำหนดแข่งขันระหว่างวันที่ 20-26 กรกฎาคม พ.ศ. 2539
กีฬาว่ายน้ำในโอลิมปิกฤดูร้อน 1988
การแข่งขันว่ายน้ำในโอลิมปิกฤดูร้อน 1988 เป็นการแข่งขันว่ายน้ำโอลิมปิกที่จัดขึ้นในโซล ประเทศเกาหลีใต้ กำหนดแข่งขันระหว่างวันที่ 18-25 กันยายน พ.ศ. 2531
ผู้อ้างสิทธิในราชบัลลังก์
พญาหัวเดียว
พญาหัวเดียว วงศ์ Amaryllidaceae เป็นไม้ล้มลุกมีหัวใต้ดินแบบหัวหอม ผิวด้านนอกสีน้ำตาล ใบเดี่ยว ปลายใบแหลม โคนใบสีแดงเรื่อ ดอกเดี่ยว สีเหลืองเข้ม ผลเป็นฝัก ผลแก่สีน้ำตาล เมล็ดสีดำ กลมแบน ใช้เป็นไม้ประดับ ในทางไสยศาสตร์เชื่อว่าทำให้คงกระพันชาตรี
ส้มแมนดาริน
ส้มแมนดาริน หรือ ส้มจีน ( บางครั้งเรียก mandarin; ) เป็นส้มผลขนาดเล็กและแป้น เปลือกด้านนอกเป็นสีเหลืองส้มอมทอง มีปุ่มเล็กบุ๋มเข้าไป เปลือกด้านในสีขาว ใช้กินสดหรือใส่ในสลัดผลไม้ เปลือกผลสุกของส้มชนิดนี้ใช้เป็นส่วนผสมของยาจีนในรูปเปลือกแห้ง ภาษาจีนกลางเรียก "เฉินผี" ภาษาจีนแต้จิ๋วเรียก "ถิ่งพ้วย" ใช้ทำยาบำรุงม้าม ละลายเสมหะ
ส้มแมนดารินและส้มอื่นในกลุ่มส้มแมนดาริน (หรือเรียก "กลุ่มส้มจีน") เป็นส้มเปลือกล่อน เปลือกอ่อน แกะง่าย กลีบส้มแยกออกจากกันง่าย นิยมปลูกมากในทวีปเอเชีย เนื่องจากมีต้นกำเนิดมาจากประเทศจีน ชาวตะวันตกจึงเรียกส้มที่มาจากจีนว่าส้มแมนดาริน ในประเทศไทยส้มในกลุ่มส้มแมนดารินที่สำคัญได้แก่ "ส้มบางมด" ส้มแมนดารินต่างจาก"ส้มเกลี้ยง" (ที่เรียกเป็นภาษาอังกฤษว่า orange; ) ซึ่งมักมีเปลือกหนา ขนาดใหญ่กว่า และกลมกว่า ส้มในกลุ่มส้มเกลี้ยง ได้แก่ ส้มเช้ง ส้มซ่า ส้มวาเลนเซีย
พันธุ์ปลูกต่าง ๆ.
พันธุ์ปลูกของส้มแมนดารินที่มีสีแดงมีชื่อทางการค้าว่า"แทงเกอรีน"
ในประเทศไทย ส้มเขียวหวาน และส้มอื่น ๆ เช่น ส้มสายน้ำผึ้ง ส้มโชกุน ส้มจุก เป็นหนึ่งในพันธุ์ปลูกของส้มแมนดาริน
ส้มจีน
ว่านดาบนารายณ์
ว่านดาบนารายณ์ หรือว่านกำแพง ว่านไชยมงคล อยู่ในวงศ์ Iridaceae เป็นไม้ล้มลุกมีเหง้าใต้ดิน ใบเดี่ยว เรียงซ้อนกันเป็นแผง ใบสีเขียวเป็นมัน กลางใบนูนเป็นเส้น ดอกช่อออกตามซอกใบ ดอกสีขาว เป็นพืชท้องถิ่นในบราซิล เป็นพืชที่ขนาดใหญ่ที่สุดในวงศ์นี้ มีลักษณะคล้ายว่านหางช้าง แต่ใบสีเขียวเข้มกว่า ดอกโตกว่า ใช้เป็นไม้ประดับ ในทางไสยศาสตร์เชื่อว่าช่วยป้องกันคุณไสย ลมเพลมพัดได้
Neomarica northiana
ว่านเฒ่าหนังแห้ง
ว่านเฒ่าหนังแห้ง เป็นพืชในวงศ์ Zingiberaceae เป็นไม้ล้มลุก มีหัวใต้ดิน ใบหนา นิ่ม หัวมีลักษณะคล้ายหัวผักกาดขนาดเล็ก เนื้อสีขาว ใช้เป็นไม้ประดับ ในทางไสยศาสตร์เชื่อว่าช่วยให้คงกระพันชาตรี
Kaempferia angustifolia
วัดหนองโนเหนือ
วัดหนองโนเหนือ ตั้งอยู่เลขที่ 68 บ้านหนองโนเหนือ ตำบลหนองโน อำเภอเมืองสระบุรี จังหวัดสระบุรี สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดเป็นที่ราบลุ่มติดที่สวนที่นาของชาวบ้านรอบด้าน
เมื่อปี พ.ศ. 2363 ได้ตั้งอยู่ในหมู่บ้าน มีชื่อว่า “วัดบูรณะสามัคคี” ต่อมาจึงได้ย้ายมาตั้งใหม่ ณ ที่ตั้งปัจจุบันเพื่อความสะดวกต่อการสัญจรไปมาของญาติโยม อีกทั้งยังอยู่ใกล้กับแหล่งน้ำที่สะดวกต่อการอุปโภคบริโภค จึงได้ตั้งชื่อใหม่ตามสถานที่ตั้งว่า วัดหนองโนเหนือ ปัจจุบันตั้งอยู่เลขที่ 68 บ้านหนองโนเหนือ ตำบลหนองโน อำเภอเมือง จังหวัดสระบุรี สังกัดคณะสงฆ์มหานิกาย มีที่ดินตั้งวัดเนื้อที่ 5 ไร่ 1 งาน 36 ตารางวา โฉนดเลขที่ 37582 ได้รับพระราชทานวิสุงคามสีมา เมื่อปี พ.ศ. 2373 ต่อมาเนื่องจากอุโบสถหลังเดิมที่มีความชำรุดทรุดโทรมไปมากตามกาลเวลา จึงได้สร้างอุโบสถหลังใหม่ขึ้นแทนเมื่อปี พ.ศ. 2537 มีเขตวิสุงคามสีมา กว้าง 20 เมตร ยาว 40 เมตร ได้รับพระราชทานวิสุงคามสีมาวันที่ 17 มกราคม พ.ศ. 2541 ผูกพัทธสีมา เมื่อวันที่ 13 - 19 เมษายน พ.ศ. 2541
สกุลลิ้นมังกร
สกุลลิ้นมังกร ( เป็นสกุลของพืชใบประดับ มีถิ่นกำเนิดในภูมิประเทศเขตร้อนแห้งแล้ง
ลิ้นมังกรเป็นพรรณไม้ ที่มีลำต้นเป็นหัว หรือเหง้าอยู่ในดิน ลักษณะลำต้นเป็นข้อ ๆ ใบเกิดจากหัวที่โผล่ออมาพ้นดินเป็นกอ ใบยาวปลายแหลม แข็งเป็นมัน ขอบใบเรียบ โค้งงอเล็กน้อย ขอบใบมีสีเหลืองกลางใบสีเขียวอ่อน ประด้วยเส้นสีเขียวเข้ม ขนาดของใบกว้างปรมาณ 4-7 เซนติเมตร ยาวประมาณ 30-50 เซนติเมตร ก้านดอกประกอบด้วยกลุ่มดอกป็นชั้น ๆ ลักษณะดอกมีขนาดเล็ก ออเรียงกันเป็นแนวตามชั้นของก้านดอกดอกมีสีขาวมีกลีบประมาณ 5 กลีบ นาดดอกบานเต็มที่ 2 เซนติเมตร ลักษณะขนาดใบ และสีสัน จะแตกต่างกันไปตามชนิดพันธุ์
คนไทยโบราณเชื่อว่า บ้านใดปลูกต้นลิ้นมังกรไว้ประจำบ้าน จะช่วยป้องกันอันตรายจากภายนอกได้ เพราะลิ้นมังกร บางคนเรียกอีกชื่อหนึ่งว่าหอกพระอินทร์ ซึ่งเป็นอาวุธชนิดหนึ่งของพระอินทร์ ที่ใช้ในการต่อสู้และปกป้องศัตรูจากภายนอก ดังนั้นลิ้นมังกรจึงเป็นไม้ที่มีความศักดิ์สิทธิ์ เพราะเป็นไม้ที่มีความสำคัญของพระอินทร์ในสมัยพุทธกาล
พันธุ์ใหม่.
สายพันธุ์ชื่อ เฮอริเคน เป็นสายพันธุ์ใหม่ที่ถูกนำเข้ามาจากต่างประเทศ และขยายพันธุ์ออกวางขายในประเทศไทยนานกว่า 3-4 ปีแล้ว มีลักษณะพิเศษแตกต่างจากต้นลิ้นมังกรทั่วไปคือ ต้นตี้ย สูงเต็มที่ไม่เกิน 1 คืบมือผู้ใหญ่ เวลาแตกใบจากต้น ใบจะเรียงเบียดกันเป็นชั้นๆ หนาแน่น และ บิดเป็นเกลียวตามธรรมชาติทุกใบ
เฮอริเคน หรือลิ้นมังกรใบบิด เป็นไม้ในตระกูลลิ้นมังกรสายพันธุ์ หนึ่ง ซึ่งทั่วโลกมีไม่น้อยกว่า 50 ชนิดขึ้นไป มีลักษณะเป็นไม้พุ่มขนาดเล็ก ต้นสูงเต็มที่ไม่ถึงหนึ่งคืบมือผู้ใหญ่ มีไหลหรือเหง้าใต้ดิน ใบเป็นใบเดี่ยว ออกเรียงสลับถี่และหนาแน่นตลอดลำต้น ใบเป็นรูปรีกว้างปลายใบแหลม โคนใบเป็นกาบหุ้มลำต้น ใบกว้างประมาณ 2.5-3 นิ้วฟุต ยาวประมาณ 5-6 นิ้วฟุต
เนื้อใบหนาและแข็ง ผิวใบและขอบใบเรียบเป็นมัน ขอบใบทั้งสองข้างมีขลิบสีเหลืองสดตลอดปลายใบจรดโคนใบ พื้นกลางใบเป็นสีเขียวเข้ม มีลายด่างสีนวลเป็นตอนขวางตลอดใบ ใบเมื่อเริ่มโตจะบิดเป็นเกลียวตามธรรมชาติทุกใบ ทำให้เวลามีใบดกและหนาแน่นดูคล้ายรูปพายุหมุน หรือลมหมุนสวยงามมาก ซึ่งลิ้นมังกร มีมากกว่า 50 สายพันธุ์ตามที่กล่าวข้างต้น แต่ละชนิดจะมีเอกลักษณ์แตกต่างกันออกไป คนที่ชอบปลูกไม้ประดับประเภทใบแปลกกำลังนิยมมาก
กระทิง (ละครในซีรีส์เลือดมังกร)
สงครามผงาดบัลลังก์จิ๋นซี
สงครามผงาดบัลลังก์จิ๋นซี หรือ สงครามบัลลังก์ผงาดจิ๋นซี หรือ Kingdom  เป็นซีรีส์มังงะญี่ปุ่น เขียนเรื่องและวาดภาพโดย ยาซูฮิสะ ฮาระ ตีพิมพ์ในนิตยสารยังจัมป์รายสัปดาห์ ของสำนักพิมพ์ชูเอฉะ ตั้งแต่ปี พ.ศ. 2549 จนถึงปัจจุบัน ได้รับการตีพิมพ์เป็นหนังสือการ์ตูนมาแล้ว 65 เล่ม เนื้อเรื่องของหนังสือการ์ตูนอิงจากประวัติศาสตร์จีน ยุคจั้นกั๋ว (ยุครณรัฐ) กล่าวถึงเรื่องราวของซิ่น เด็กหนุ่มกำพร้าจากสงครามที่มุ่งหมายจะเป็นยอดขุนศึกในใต้หล้า
"สงครามผงาดบัลลังก์จิ๋นซี" ได้รับการดัดแปลงเป็นซีรีส์อนิเมะโทรทัศน์โดยบริษัทเปียร์โรต์ 3 ฤดูกาล ฤดูกาลแรกออกอากาศระหว่างเดือนมิถุนายน พ.ศ. 2555 ถึงกุมภาพันธ์ พ.ศ. 2556 รวม 38 ตอน ฤดูกาลที่สองออกอากาศระหว่างเดือนมิถุนายน พ.ศ. 2556 ถึงมีนาคม พ.ศ. 2557 รวม 39 ตอน ฤดูกาลที่สามสร้างโดยสตูดิโอไซน์โพสต์และเปียร์โรต์ ออกอากาศระหว่างเดือนเมษายนถึงตุลาคม พ.ศ. 2564 รวม 26 ตอน ฤดูกาลที่สี่ออกอากาศตั้งแต่เดือนเมษายนถึงกันยายน พ.ศ. 2565 ฤดูกาลที่ห้ามีกำหนดออกอากาศในเดือนมกราคม พ.ศ. 2566 ภาพยนตร์คนแสดงฉายเมื่อเดือนเมษายน พ.ศ. 2562
ในประเทศไทย "สงครามผงาดบัลลังก์จิ๋นซี" ได้รับลิขสิทธิ์หนังสือการ์ตูนโดยสำนักพิมพ์สยามอินเตอร์คอมิกส์ ปัจจุบันตีพิมพ์เป็นหนังสือการ์ตูนรวมเล่มแล้ว 60 เล่ม ส่วนซีรีส์อนิเมะโทรทัศน์ได้รับลิขสิทธิ์โดยบริษัทโรส มีเดีย แอนด์ เอ็นเตอร์เทนเมนท์เฉพาะฤดูกาลแรก วางจำหน่ายในรูปแบบดีวีดีบ๊อกซ์เซ็ต 2 ชุด
ตัวละครหลายคนอิงจากบุคคลในประวัติศาสตร์ หลายครั้งที่ชื่อบุคคลตามเอกสารหลักฐานในประวัติศาสตร์ แต่ก็มีบางครั้งที่ใช้ชื่อที่ต่างออกไปโดยสิ้นเชิง บ่อยครั้งที่การตั้งชื่อที่ต่างออกไปเป็นผลมาจากตัวอักษรคันจิที่ยืมมาจากอักษรจีน กล่าวถึงอักษรจีนบางตัวไม่มีตัวอักษรคันจิที่เทียบเคียงได้ ยกตัวอย่างเช่นชื่อของหวังฉี (王騎) เป็นการดัดแปลงมาจากชื่อหวังอี่ 王齮 เพราะชื่อตัว 齮 ไม่ปรากฏเป็นอักษรคันจิ
ในประเทศจีนโบราณยุคจั้นกั๋ว ซิ่นและเพี่ยวเป็นเด็กกำพร้าจากสงครามที่อาศัยในรัฐฉิน ทั้งสองเป็นเพื่อนรักกันและมีความมุ่งหมายร่วมกันที่จะเป็นยอดขุนศึกในใต้หล้า จนกระทั่งวันหนึ่งเสนาบดีชางเหวินจวินได้นำตัวเพี่ยวไปรับราชการในวังของรัฐฉิน ปล่อยให้ซิ่นยังคงอยู่เป็นทาสอยู่ที่หมู่บ้าน ไม่กี่เดือนต่อมา เพี่ยวได้กลับมาที่หมู่บ้านในสภาพที่ถูกทำร้ายใกล้ตาย ก่อนตายเพี่ยวได้บอกให้ซิ่นเดินทางไปยังอีกหมู่บ้าน ที่ซึ่งซิ่นได้พบกับเด็กหนุ่มที่หน้าตาเหมือนเพี่ยว ซึ่งก็คืออิ๋งเจิ้ง อ๋องผู้เยาว์แห่งรัฐฉิน ซิ่นจึงได้รู้ความจริงว่าเพี่ยวถูกนำไปเป็นตัวตายตัวแทนของอิ๋งเจิ้ง และเสียชีวิตจากเหตุการณ์รัฐประหารภายในวังของรัฐฉิน ซิ่นรู้สึกแค้นอิ๋งเจิ้งที่เป็นสาเหตุทำให้เพี่ยวต้องตาย แต่เพื่อสนองต่อความปรารถนาสุดท้ายของเพี่ยว ซิ่นจึงช่วยเหลืออิ๋งเจิ้งในการฟื้นฟูอำนาจกลับคืนมา และต่อสู้เพื่อความมุ่งหมายในการเป็นยอดขุนศึกในใต้หล้า
"สงครามผงาดบัลลังก์จิ๋นซี"เขียนเรื่องและวาดภาพโดยยาซูฮิสะ ฮาระ มีต้นแบบเดิมมาจากการ์ตูนเรื่องสั้น 2 เรื่องที่เขาวาดเกี่ยวกับหลี่มู่และเหมิงอู่ การ์ตูนเปิดตัวในนิตยสาร"ยังจัมป์รายสัปดาห์" นิตยสารการ์ตูนแนว"เซเน็ง"ของสำนักพิมพ์ชูเอชะ ฉบับที่ 9 ที่วางจำหน่ายเมื่อวันที่ 26 มกราคม พ.ศ. 2549 หนังสือการ์ตูนรวมเล่ม ("ทังโกบง") เล่มแรกวางจำหน่ายโดยสำนักพิมพ์ชูเอชะเมื่อวันที่ 19 พฤษภาคม พ.ศ. 2549 ปัจจุบันวางจำหน่ายถึงเล่มที่ 60 เมื่อวันที่ 18 ธันวาคม พ.ศ. 2563
ในปี พ.ศ. 2558 ฮาระได้กล่าวว่าตนมีแผนจะขยายซีรีส์มังงะไปถึงเล่มที่ 100
ซีรีส์อนิเมะโทรทัศน์ดัดแปลงโดยสตูดิโปเปียรโรต์ ผลิต 2 ฤดูกาล 77 ตอน ฤดูกาลแรกมี 38 ตอน ออกอากาศตั้งแต่วันที่ 4 มิถุนายน พ.ศ. 2555 ถึง 25 กุมภาพันธ์ พ.ศ. 2556 ทางช่อง NHK BS Premium ฤดูกาลแรกกำกับโดยจุน คามิยะ เขียนบทโดยนารูฮิซะ อารากาวะ รับผิดชอบดนตรีประกอบโดยมินาโกะ เซกิ ออกแบบตัวละครโดยอัตสึโอะ โทเบะ โนริโกะ โอตาเกะ และมาซาโตชิ ฮาคังดะ
ฤดูกาลที่สองออกอากาศ 39 ตอน ตั้งแต่วันที่ 8 มิถุนายน พ.ศ. 2556 ถึง 1 มีนาคม พ.ศ. 2557 ทีมงานที่กลับมาร่วมงานในหน้าที่เดิมคือมินาโกะ เซกิและนารูฮิซะ อารากาวะ ในฐานะผู้รับผิดชอบดนตรีประกอบและผู้เขียนบทตามลำดับ อากิระ อิวานางะมาทำหน้าที่ผู้กำกับแทนจุนคามิยะ อำนวยการผลิตโดยอิซูมิ นางาซาวะ และออกแบบตัวละครโดยอิตสึโกะ ทาเกดะ, คูมิโกะ โทกูนางะ และมิโกโตะ ชิโมจิมะ
ฤดูกาลที่สามมีการประกาศผลิตพร้อมทีมงานใหม่ ยืนยันว่าฤดูกาลที่สามมีเนื้อเรื่องครอบคุลมภาคการบุกของทัพพันธมิตร ซีรีส์อนิเมะฤดูกาลที่ 3 กำกับโดยเคนอจิ อิไมซูมิที่สตูดิโอเปียร์โรต์และบริษัทลูกของเปียร์โรต์คือสตูดิโอไซน์โพสต์ เขียนบทโดยโนโบรุ ทากางิ ออกแบบตัวละครโดยฮิซาชิ อาเบะ ฮิโรยูกิ ซาวาโนะและโคตะ ยามาโตะรับปิดชอบดนตรีประกอบ เริ่มออกอากาศทางช่อง NHK General TV (NHK-G) เมื่อวันที่ 6 เมษายน พ.ศ. 2563 ในวันที่ 26 เมษายน พ.ศ. 2563 คณะกรรมการผลิตอนิเมะได้ประกาศว่าตั้งแต่ตอนที่ 5 ของฤดูกาลที่ 3 เป็นต้นไปจะเลื่อนการออกอากาศอย่างไม่มีกำหนดเนื่องด้วยการระบาดทั่วของโควิด-19 ในวันที่ 5 ตุลาคม พ.ศ. 2563 ได้มีประกาศว่าฤดูกาลที่ 3 ตอนที่ 5 เป็นต้นไปจนกลับมาออกอากาศต่อในฤดูใบไม้ผลิ พ.ศ. 2564 ฤดูกาลที่สามได้เริ่มต้นออกอากาศใหม่ตั้งแต่ตอนแรกเมื่อวันที่ 4 เมษายน พ.ศ. 2564
ถนนวงแหวนรอบนอกกรุงเทพมหานคร รอบที่ 3
ทางหลวงพิเศษหมายเลข 91 หรือ ถนนวงแหวนรอบนอกกรุงเทพมหานคร รอบที่ 3 เป็นโครงการทางหลวงพิเศษระหว่างเมืองสายหลัก มีระยะทางยาว 245 กิโลเมตร ทางสายนี้เป็นโครงข่ายทางหลวงที่มีความสำคัญในการพัฒนาเส้นทางคมนาคมขนส่งกับพื้นที่บริเวณภาคเหนือ ภาคตะวันออกเฉียงเหนือ ภาคกลาง และภาคตะวันออก แก้ไขปัญหาการจราจรติดขัดคับคั่งบนถนนกาญจนาภิเษก และในกรุงเทพมหานครและปริมณฑล ถนนสายนี้ได้รับการกำหนดให้เป็นส่วนหนึ่งของทางหลวงเอเชียสาย 2 และ ทางหลวงเอเชียสาย 123 โดยผ่าน 7 จังหวัดดังนี้
ถนนวงแหวนรอบนอกกรุงเทพมหานคร รอบที่ 3 แบ่งออกเป็น 3 ส่วนต่อเนื่องกัน ได้แก่
ด้านตะวันออก.
ช่วงถนนรังสิต-นครนายก - ถนนเทพรัตน.
เป็นช่วงที่จะดำเนินการก่อนเป็นช่วงแรก โดยแนวเส้นทางเริ่มต้นที่ถนนรังสิต-นครนายก ช่วงกิโลเมตรที่ 25+850 ในพื้นที่อำเภอธัญบุรี จังหวัดปทุมธานี มุ่งหน้าลงไปทางทิศใต้เข้าสู่พื้นที่อำเภอลำลูกกา ตัดกับถนนลำลูกกา จากนั้นข้ามคลองหกวาสายล่าง เข้าสู่พื้นที่กรุงเทพมหานคร ที่เขตหนองจอก ข้ามถนนมิตรไมตรี คลองแสนแสบ ถนนเลียบวารี แล้วตัดกับถนนสุวินทวงศ์ จากนั้นข้ามถนนฉลองกรุง ผ่านพื้นที่ด้านตะวันตกของเคหะฉลองกรุง แล้วข้ามคลองลำพระองค์ เข้าสู่พื้นที่เขตลาดกระบัง จากนั้นข้ามทางรถไฟสายตะวันออก คลองประเวศบุรีรมย์ ถนนหลวงแพ่ง แล้วเข้าสู่พื้นที่จังหวัดสมุทรปราการ ที่อำเภอบางเสาธง ก่อนที่จะตัดกับทางหลวงพิเศษหมายเลข 7 จากนั้นมุ่งหน้าไปทางทิศใต้ แล้วสิ้นสุดเส้นทางที่ถนนเทพรัตน รวมระยะทางทั้งหมด 55 กิโลเมตร
โดยเส้นทางในช่วงนี้จะสร้างในรูปแบบสะพานบกทั้งหมด เนื่องจากก่อสร้างบนพื้นที่ลุ่มดินเหนียว
ด้านตะวันตก.
ช่วงถนนพระรามที่ 2 - นครปฐม.
เป็นช่วงที่จะดำเนินการต่อจากด้านตะวันออก โดยมีจุดเริ่มต้นจากถนนพระรามที่ 2 ช่วงกิโลเมตรที่ 22+500 ในพื้นที่อำเภอเมือง จังหวัดสมุทรสาคร มุ่งหน้าขึ้นไปทางทิศเหนือเข้าสู่พื้นที่อำเภอกระทุ่มแบน ตัดกับถนนพุทธสาคร แล้วเบี่ยงไปทางทิศตะวันตกตัดกับถนนเพชรเกษม จากนั้นจะก่อสร้างเป็นทางยกระดับซ้อนอยู่เหนือถนนพุทธมณฑล สาย 5 แล้วเข้าสู่พื้นที่จังหวัดนครปฐม ที่อำเภอสามพราน แล้วตัดกับถนนบรมราชชนนี หลังจากนั้นจะเข้าสู่พื้นที่อำเภอพุทธมณฑล ก่อนจะข้ามทางรถไฟสายใต้ ผ่านพื้นที่ด้านข้างสนามกอล์ฟรอยัลเจมส์ แล้วสิ้นสุดเส้นทางในช่วงนี้ที่ทางหลวงพิเศษหมายเลข 81 รวมระยะทาง 30 กิโลเมตร
นครปฐม - สุพรรณบุรี.
มีจุดเริ่มต้นต่อจากช่วงก่อนหน้านี้ที่ทางแยกต่างระดับตัดกับทางหลวงพิเศษหมายเลข 81 ในพื้นที่อำเภอพุทธมณฑล จังหวัดนครปฐม แนวเส้นทางจะเบี่ยงไปทางทิศตะวันออกเข้าสู่จังหวัดนนทบุรี ที่อำเภอไทรน้อย จากนั้นจะข้ามถนนบางกรวย-ไทรน้อย บริเวณใกล้กับโรงพยาบาลไทรน้อย แล้วไปตัดกับทางหลวงแผ่นดินหมายเลข 346 จากนั้นเบี่ยงไปทางทิศตะวันออกเฉียงเหนือ ผ่านทางหลวงแผ่นดินหมายเลข 340 จากนั้นข้ามคลองลากค้อน เข้าสู่จังหวัดปทุมธานี ที่อำเภอลาดหลุมแก้ว แล้วเข้าสู่จังหวัดพระนครศรีอยุธยา ผ่านอำเภอลาดบัวหลวง อำเภอบางไทร ก่อนที่จะตัดกับทางหลวงแผ่นดินหมายเลข 3111 จากนั้นข้ามแม่น้ำน้อย แล้วเข้าสู่อำเภอบางปะอิน ตัดกับทางหลวงแผ่นดินหมายเลข 347 จากนั้นข้ามแม่น้ำเจ้าพระยาและทางรถไฟสายเหนือ ก่อนจะสิ้นสุดเส้นทางที่ทางหลวงแผ่นดินหมายเลข 32
เมืองแปก
แปก  เป็นอำเภอ ("เมือง") ของแขวงเชียงขวางในภาคเหนือตอนกลางของประเทศลาว
เมืองคำ
คำ  เป็นอำเภอ ("เมือง") ของแขวงเชียงขวางในภาคเหนือตอนกลางของประเทศลาว
เมืองหนองแฮด
หนองแฮด  เป็นอำเภอ ("เมือง") ของแขวงเชียงขวางในภาคเหนือตอนกลางของประเทศลาว
เมืองคูณ
คูณ  เป็นอำเภอ ("เมือง") ของแขวงเชียงขวางในภาคเหนือตอนกลางของประเทศลาว
เมืองคูณเคยเป็นเมืองหลวงเก่าของแขวงเชียงขวาง แต่ได้รับผลเสียหายจากสงครามโลกครั้งที่สอง จึงได้เปลี่ยนเมืองแปก(โพนสะหวัน) เป็นเมืองเอกในปัจจุบันของแขวงเชียงขวางนั้นเอง
เมืองหมอกใหม่
หมอกใหม่  เป็นอำเภอ ("เมือง") ของแขวงเชียงขวางในภาคเหนือตอนกลางของประเทศลาว
เมืองภูกูด
ภูกูด  เป็นอำเภอ ("เมือง") ของแขวงเชียงขวางในภาคเหนือตอนกลางของประเทศลาว
ບ້ານມີໄຊ
เมืองผาชัย
ผาชัย  เป็นอำเภอ ("เมือง") ของแขวงเชียงขวางในภาคเหนือตอนกลางของประเทศลาว
เมืองท่าโทม
ท่าโทม  เป็นเมือง (เทียบเท่ากับอำเภอของประเทศไทย) ของแขวงไชยสมบูรณ์ ในภาคเหนือตอนกลางของประเทศลาว เมืองท่าโทมถูกโอนจากเขตปกครองของแขวงเชียงขวางมายังแขวงไชยสมบูรณ์ตั้งแต่วันที่ 31 ธันวาคม พ.ศ. 2556 พร้อมกันกับการตั้งแขวงไชยสมบูรณ์
เมืองสานไชย
สานไชย  เป็นอำเภอ ("เมือง") ของแขวงอัตตะปือทางตอนใต้ของประเทศลาว
เพลิงพระนาง (ละคร)
อรอรีย์
อรอรีย์ จุฬารัตน์ หรือรู้จักกันในนาม อรอรีย์ เป็นนักร้อง-นักดนตรีกรัจน์หญิงชาวไทยในช่วงยุคอัลเทอร์เนทีฟกำลังเฟื่องฟู อรอรีย์ประสบความสำเร็จมีชื่อเสียงโด่งดังตั้งแต่ผลงานเพลงชิ้นแรกๆ ที่สังกัดค่ายเบเกอรี่มิวสิค ในปี พ.ศ. 2538 โดยเฉพาะอย่างยิ่งเป็นที่รู้จักจากผลงานเพลงสร้างชื่อ เช่น แล้วเธอ (Between Us) ระหว่างเรา เรา และ อดทนรอฉัน โดยได้รับความสนใจและได้รับความนิยมเป็นอย่างมากจากกลุ่มคนฟังเพลงนอกกระแส ถือได้ว่าอรอรีย์เป็นนักร้อง-นักดนตรีกรันจ์หญิงคนแรกๆของประเทศไทย และเป็นผู้จุดกระแสให้แนวเพลงกรันจ์ ได้รับความนิยมในประเทศไทย ปัจจุบันอรอรีย์ จุฬารัตน์ดำรงตำแหน่งคณะกรรมการผู้จัดการ บริษัท ทรีไลอ้อนส์ จำกัด ผู้ผลิตรายการกระจกหกด้าน และยังคงทำงานและผลิตผลงานเพลงต่อเนื่อง